Родио се у селу Коњусима близу Андријевице у сељачкој породици. Основну школу је завршио у родном месту, а гимназију је похађао у Беранама и Подгорици, али је избачен због учешћа у радничким демонстрацијама у Подгорици које су завршене сукобом са полицијом. Породица му је обезбедила финансијска средства и завршава матуру у Руми, а након тога уписује Правни факултет Универзитета у Београду. Одмах се укључио у револуционарни покрет студената, мада је он већ тада био искусан. Учествовао је у свим студентским акцијама. Када је Немачка припојила Аустрију, одведен је у београдски затвор Главњачу, а приликом демонстрација 14. децембра 1939. године био је тешко рањен. У КПЈ је примљен 1940. године.